**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **09.01.2022 DK Ružinov, miestnosť č. 202**

**Prítomní členovia predstavenstva**:

 František Fabián - predseda predstavenstva

 Richard Bednár - člen predstavenstva

**Prítomní za dozornú radu:**

**Prítomní za CULTUS Ružinov, a.s.:**

Monika Smutná – office manager

 Michal Mihálik – Nosko & Partners, s.r.o.

**Hostia:**

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Hlasovania “per rollam”
2. Kontrola úloh
3. Informácia o zmenách v predstavenstve
4. Súčasný finančný stav
5. Odmeny zamestnancom
6. Obchodný plán 2023
7. Ples
8. Rôzne
9. Termín ďalšieho stretnutia predstavenstva

Keďže neboli návrhy na zmenu a na doplnenie programu, PP dal hlasovať o návrhu programu:

*Hlasovanie:*

*Za:* 2

*Proti:* 0

*Zdržal sa:* 0

Program bol prijatý.

**Bod č. 1. – Hlasovania „per rollam“**

Uznesenie “per rollam” 03.01.2023 / 1.: Predstavenstvo schvaľuje zadanie verejného obstarania na catering na Ružinovský ples v zmysle priložených dokumentov, zaslaných členom predstavenstva p. Mihálikom z Nosko&Partners, s.r.o., dňa 3.1.2023.

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Bod č. 2. – Kontrola úloh**

PP prešiel vybrané úlohy udelené na minulých stretnutiach predstavenstva.

**Bod č. 3 – Informácia o zmenách v predstavenstve**

P. Fabián a p. Mihálik oboznámili prítomných o zmenách v zložení predstavenstva Spoločnosti a o súčasnej situácii v administratívnom spracovaní.

**Bod č. 4 – Súčasný finančný stav**

Predstavenstvo prediskutovalo súčasný finančný stav, vrátane pohľadávok voči starostlivosti o ukrajinských utečencov.

**Bod č. 5 – Odmeny zamenstnacom**

Predstavenstvo prediskutovalo a schválilo odmeny zamestnancom Spoločnosti za rok 2023. Konkrétne výšky odmien budú podpisovať členovia predstavenstva v rámci individuálnych dekrétov.

**Bod. č. 6 – Obchodný plán 2023**

PP informoval o potrebe aktualizácie obchodného plánu Spoločnosti na rok 2023 v súvislosti s pripravovaným rozpočtom Mestskej časti Bratislava-Ružinov, predovšetkým sa to týka investícií.

**Bod. č. 7 – Ples**

P. Bednár informoval o príprave a stave predaja lístkov na *Ples Ružinovčanov*.

**Bod. č. 8 – Rôzne**

**Smernica o VO**

Uznesenie č. 09.01.2023 / 1.: Predstavenstvo schvaľuje návrh smernice o VO tak, ako bol zaslaný p. Mihálikom zo spoločnosti Nosko&Partners, s.r.o. dňa 24.12.2022.

**Mimosúdna dohoda s p. Skladaným**

P. Skladaný navrhuje možnosť mimosúdnej dohody v sume 200 EUR.

Uznesenie č. 09.01.2023 / 2.: *Predstavenstvo Spoločnosti schvaľuje návrh na mimosúdne urovnanie sporu vo výške polovice požadovanej istiny, čo je suma 332,28 EUR z celkovej sumy istiny 664,56 EUR, pokiaľ uvedená čiastka bude zaplatená do 31.01.2023. Predstavenstvo žiada p. Bednára v spolupráci s Nosko&Partners o komunikáciu s p. Skladaným v tomto zmysle.*

Úloha č.: 09.01.2023 / 1.

Zodpovedá : Richard Bednár (v spolupráci s Nosko&Partners)

Termín : 31.01.2023

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Súdny spor s p. Petráňovou**

P. Petráňová – predstavenstvo prerokovalo súčasný stav súdneho sporu.

***MiraNova***

Mgr. Miroslava Šufáková - MiraNova – splátkový kalendár

Uznesenie č. 09.01.2023 / 3.: *Predstavenstvo schvaľuje splátkový kalendár pre Mgr. Miroslava Šufáková – MiraNova tak, že dlžník zaplatí dlžnú čiastku 2.524,14 EUR v 12 mesačných splátkach v rovnakej výške do konca roka 2023.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Atyp Projekt, s.r.o.**

Uznesenie č. 09.01.2023 / 4.: *Predstavenstvo schvaľuje rozviazanie nájomného vzťahu so spoločnosťou Atyp Projekt, s.r.o., dohodou k 31.1.2023 a zároveň zľavu z nájomného v zmysle jej žiadosti zo dňa 1.1.2023.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Divadlo Ívery**

Ívery do konca marca 2023 bezplatne ako aj bezplatné poskytnutie služieb a energií

Uznesenie č. 09.01.2023 / 5.: *Predstavenstvo schvaľuje bezplatný prenájom a bezplatné poskytnutie služieb a energií v rámci Malej sály v DK Ružinov pre skúšky a predstavenia Ochotníckeho Divadlo Ívery do 31.03.2023 s tým, že Divadlo Ívery bude povinné poskytnúť predstavenie pre Spoločnosť podľa dohody oboch strán. V prípade potreby Spoločnosť bude informovať Divadlo Ívery o zrušenie prenájmu najmenej mesiac dní vopred o zamýšľanom prenájme uvedenej sály pre iné účely. Divadlo Ívery si stanoví minimálne 2 mesiace vopred termíny využívania uvedenej sály.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**OZ Karate Blue Team**

Uznesenie č. 09.01.2023 / 6.: *Predstavenstvo schvaľuje prenájom miestnosti 204 v DK Ružinov pre OZ Karate Blue Team na účely tréningov karate. Prenájom bude vo výške 25 EUR/tréningová dvojhodina spravidla v časoch utorok a štvrtok 18:00-20:00.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Frederick Ayisi Fredy s Dance Group**

Uznesenie č. 09.01.2023 / 7.: *Predstavenstvo schvaľuje splátkový kalendár pre Frederick Ayisi Fredy s Dance Group tak ako navrhol Frederick Ayisi vo svojej žiadosti zaslanej Spoločnosti dňa 13.12.2023.*

*Hlasovanie:*

*Za:* 2

*Proti:* 0

*Zdržal sa:* 0

Uznesenie bolo prijaté.

**Bod. č. 9 – Termín ďalšieho stretnutia predstavenstva**

Termín ďalšieho stretnutia predstavenstva bol určený na 31.01.2023 o 11:00 hod. v DK Ružinov v miestnosti č. 290.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Richard Bednár, MBA***

***členka predstavenstva***

V Bratislave dňa 09.01.2023

Zapísal: František Fabián